রিফাত শরীফ হত্যাকাণ্ড

রিফাত শরীফ হত্যাকাণ্ডের ঘটনাটি ২০১৯ সালের ২৬ জুন তারিখে বাংলাদেশের বরগুনা শহরে ঘটে। বরগুনা সরকারি কলেজের সামনে ধারালো অস্ত্র দিয়ে কুপিয়ে রিফাত শরীফকে হত্যা করা হয়। হত্যার তদন্ত ও পরবর্তী বিচার প্রক্রিয়া সংবাদমাধ্যমে ব্যাপকভাবে প্রচারিত হয়।

 ঘটনা 
২০১৯ সালের ২৬ জুন, সাব্বির হোসেন নয়ন ওরফে নয়ন বন্ড ও রিফাত ফরাজী সহ আরও কয়েকজন বরগুনা সরকারি কলেজের সামনে, ধারালো অস্ত্র দিয়ে ২৫ বছর বয়সী রিফাত শরীফকে আক্রমণ করে। রিফাতের স্ত্রী আয়শা সিদ্দিকা মিন্নি এইসময় তার সাথে ছিল। সম্ভবত মোবাইল ফোনে ধারণ করা এই হামলার একটি ভিডিও ক্লিপ সামাজিক যোগাযোগ মাধ্যমে ভাইরাল হয়। তার স্ত্রী আয়শা হামলাকারীদের হাত থেকে তার স্বামীকে বাঁচানোর চেষ্টা করেছিলেন। যদিও পুলিশ পরবর্তীতে তদন্তের পর জানতে পারে যে, স্ত্রী আয়শাই এই হত্যাকাণ্ডের মূল পরিকল্পনাকারী। হামলায় গুরুতর আহত রিফাতকে বরিশালের শেরে-ই-বাংলা মেডিকেল কলেজ হাসপাতালে নিয়ে যাওয়া হয়, যেখানে চিকিৎসকরা তাকে মৃত ঘোষণা করেন।

 কালানুক্রম 

 ২৬ জুন ২০১৯: রিফাত শরীফ হত্যাকাণ্ড 
 ২ জুলাই ২০১৯: প্রধান অভিযুক্ত সাব্বির হোসেন নয়ন ওরফে নয়ন বন্ড পুলিশের সাথে ক্রসফায়ারে নিহত হন"Rifat murder: Were Nayan Bond and Rifat Sharif police sources?". Dhaka Tribune. Retrieved 30 September 2020.
 ৩ জুলাই ২০১৯: আরেক মূল অভিযুক্ত রিফাত ফরাজীকে গ্রেপ্তার করা হয়"Barguna murder: Accused Rifat Farazi remanded after arrest". The Daily Star. Retrieved 30 September 2020.
 ১৯ জুলাই ২০১৯: রিফাত শরীফের স্ত্রী আয়েশা সিদ্দিকা মিন্নিকে গ্রেফতার করা হয়।
 ১৮ জুলাই: মিন্নি হত্যাকাণ্ডে তার ভূমিকা স্বীকার করে
 ১ সেপ্টেম্বর ২০১৯: পুলিশ মিন্নি ও আরও ২৩ জনের বিরুদ্ধে হত্যাকাণ্ডে জড়িত থাকার অভিযোগে অভিযোগ গঠন করে

 বিচার 
২০১৯ সালের ২৭ জুন, রিফাতের বাবা দুলাল শরীফ ১২ জনকে আসামি করে একটি হত্যা মামলা দায়ের করেন। ১ সেপ্টেম্বর ২০১৯ তারিখে হত্যাকাণ্ডে জড়িত থাকার অভিযোগে পুলিশ মিন্নি ও আরও ২৩ জনের বিরুদ্ধে অভিযোগ গঠন করে। দাখিল করা চার্জশিট দুটি ভাগে বিভক্ত ছিল, একটিতে ১৪ জন কিশোরকে অভিযুক্তের জন্য এবং অন্যটি ১০ জন প্রাপ্তবয়স্ককে অভিযুক্তের জন্য। আদালতে মোট ৭৬ জন সাক্ষী ১০ জন অভিযুক্তের বিরুদ্ধে সাক্ষ্য দেন। ২০২০ সালের ১ জানুয়ারি, আদালত মিন্নি সহ ১০ জন প্রাপ্তবয়স্ক অভিযুক্তকে মামলায় অভিযুক্ত করে। ২০২০ সালের ১২ জানুয়ারী, হত্যা মামলায় অভিযুক্ত ১৪ জন অপ্রাপ্তবয়স্কের বিচার শুরু হয়। মামলার আসামিরা তৎকালীন আওয়ামী লীগের সংসদ সদস্য ধীরেন্দ্র দেবনাথ শম্ভুর ছেলে সুমন দেবনাথ কেনো আসামি করা হয়নি তা নিয়ে প্রশ্ন তুলেন, সুমন দেবনাথকে তারা নির্দেশ দাতা দাবি করেন।

২০২০ সালের ৩০ সেপ্টেম্বর, রিফাত শরীফ হত্যা মামলায় আয়েশা সিদ্দিকা মিন্নিসহ ছয় আসামিকে বরগুনার জেলা ও দায়রা জজ আদালত‌ মৃত্যুদণ্ড দেন। রায়ে বাকী চার আসামিকে খালাস দেওয়া হয়।

 তথ্যসূত্র 

বিষয়শ্রেণী:২০১৯-এ বাংলাদেশে খুন